"उद्वेति उद्गच्छत्ययं "सूर्यः "सुभगः शोभनभाग्यः सुष्ठु भजनीयो का "विश्वचक्षाः सर्वस्य द्रष्टा "मानुषाणां सर्वेषां मनुष्याणां "साधारणः । साधारणत्वप्रतिपादकश्रुतिः पूर्वमुदाहृता । "मित्रस्य "वरुणस्य च "चक्षुः प्रकाशकः "देवः द्योतमानः। "यः देवः "चर्मेव चर्माणीय "तमांसि "समविव्यक् सह विचति संवेष्टयति स महानुभावो देव उद्वेति ।।
अयं "सूर्यस्य सूर्यः । विभक्तिव्यत्ययः । "उद्वेति उद्गच्छति । कीदृशोऽयम् । "जनानां सर्वेषां "प्रसविता सर्वेषु कर्मस्वनुज्ञाता "महान् पूज्यः "केतुः सर्वस्य प्रज्ञापकः "अर्णवः उदकप्रदः । किं कुर्वन्नुदेतीति उच्यते । "समानं सर्वेषामेकरूपमेकमेव "चक्रं रथाङ्गं चरणशीलं रथं वा "पर्याविवृत्सन् पर्यावर्तयितुमिच्छन् । "यत् रथचकं "धूर्षु रथस्य "युक्तः "एतशः एतशवर्णो हरितवर्णोऽश्वः "वहति । 'एको अश्वो वहति सप्तनामा' (ऋ. सं. १. १६४. २) इत्युक्तम् ।।
अयं सूर्यः "रुक्मः रोचमानः "उरुचक्षाः प्रभूततेजाश्च सन् "दिवः अन्तरिक्षात् "उदेति । यद्वा दिवोऽन्तरिक्षस्य रुक्म आभरणस्थानीयः । कीदृशोऽयम्। 'दूरेअर्थः दूरे गन्ता। अर्थोऽर्तेः । दूरे प्रार्थ्यमानो वा । "तरणिः तारकः "भ्राजमानः दीप्यमानः सन्नुदेति । "नूनं निश्चयं "जनाः सर्वे प्राणिनः "सूर्येण प्रेरकेण देवेन "प्रसूताः अनुज्ञाताः प्रेरिताः सन्तः "अर्थानि गन्तव्यानि अनुष्ठेयानि "अपांसि कर्माणि 'कृणवन् कुर्वन्ति ।।
